ROMÂNIA                                                                                       
JUDEȚUL VRANCEA
CONSILIUL JUDEȚEAN


HOTĂRÂREA nr. 244
din 9 octombrie 2026

privind: aprobarea Regulamentului de organizare și funcționare al Comisiei de acord unic la nivelul județului Vrancea

Consiliul  Județean  Vrancea,
- având în vedere referatul structurii Arhitect-Șef nr. 201/28802 din 30.09.2026 privind aprobarea Regulamentului de organizare și funcționare al Comisiei de acord unic la nivelul județului Vrancea;
- luând act de prevederile art. 269 alin. (6), art. 305 și art. 308 din Legea nr. 169/2026 privind Codul amenajării teritoriului, urbanismului și construcțiilor;
-în conformitate cu Ordinul nr. 1.022/28.08.2026 privind aprobarea Procedurii de elaborare, modificare/actualizare și aprobare a documentațiilor de amenajare a teritoriului și a documentațiilor de urbanism, a formularelor utilizate, precum și a listei avizelor necesare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;  
- în baza prevederilor art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
- în temeiul prevederilor art. 196 alin. (1) lit. a) din Ordonanța de urgență a Guvernului nr. 57/2019, cu modificările și completările ulterioare,

                                                    HOTĂRĂŞTE:

Art. 1 Aprobarea Regulamentului de organizare și funcționare al Comisiei de acord unic la nivelul județului Vrancea, prevăzut în anexa nr. 1, care face parte integrantă din prezenta hotărâre.

Art. 2 Aprobarea Modelului-Cadru al Protocolului de colaborare instituțională ce se va încheia între Consiliul Județean Vrancea și instituțiile publice/operatorii de utilități integrați în cadrul Comisiei de acord unic, prevăzut în anexa nr. 2, care face parte integrantă din prezenta hotărâre.

Art. 3 Aprobarea Modelului-Cadru al Convenției de cooperare ce se va încheia între Consiliul Județean Vrancea și unitațile administrativ teritoriale din județul Vrancea, prevăzut în  anexa nr. 3, care face parte integrantă din prezenta hotărâre.

Art. 4 Se împuterniceşte Președintele Consiliului Județean Vrancea să semneze protocoalele de colaborare instituțională și convențiile de cooperare prevăzute la art. 2 și art. 3 din prezenta hotărâre.

Art. 5 Prevederile prezentei hotărâri vor fi duse la îndeplinire de către Președintele Consiliului Județean Vrancea prin Serviciul Arhitect Șef și comunicate persoanelor interesate de către secretarul general al judeţului prin Compartimentul Monitor Oficial Local din cadrul Serviciului Juridic.



             Preşedintele
Consiliului Judeţean Vrancea
Nicușor HALICI


                                                                                             Contrasemnează,					                              Secretar general al judeţului                                                                                                         	                                                                                      Raluca Dan    

















